stanford-oval/wikipedia huggingface dataset:
רועה בלגי
אופי > רועה בלגי בישראל

רועים בלגים ראשונים יובאו לישראל בתחילת שנות ה-60. עד לקראת סוף שנות ה-70 של המאה ה-20 גודלו בישראל רק רועים בלגים מזן גרוננדל, וזה היה הזן הנפוץ ביותר עד לסוף המאה שעברה. בתחילת שנות ה-80 יובאו ארצה כלבים ראשונים מזן טרוורן, ובמהלך שנות ה-90 החלו לייבא ולגדל בישראל את זן ה'מלינואה', בעיקר עבור צה"ל בכלל ויחידת 'עוקץ' בפרט. ככל הידוע מעולם לא גודלו בישראל רועים בלגים מזן 'לקן'.
מלינואה הוא כיום הזן הפופולרי ביותר בישראל עד כדי כך שהוא מזוהה עם הגזע הבלגי יותר מכל.
שימוש על ידי האדם

הגזע משמש כיום ככלב רועים וככלב משטרה חזק ואמין.
בצה"ל משמש הגזע בעיקר ככלב מרדף וכלב חיפוש חומרי נפץ.
הערות שוליים

| --- | --- |
בקרת זהויות :  NLI: 987007283139005171  BnF: cb11940283r (data)  LCCN: sh85012952  NKC: ph205424 
רועה בלגי - גרוננדל - בישראל
רוג'ר ברנרדו

רוג'ר דה אוליביירה ברנרדו (בפורטוגזית: Roger de Oliveira Bernardo; נולד ב-10 באוגוסט 1985), הידוע כרוג'ר ברנרדו או פשוט כרוג'ר, הוא כדורגלן ברזילאי המשחק בפרובאריו בעמדת הקשר האחורי.
קריירה

רוג'ר ברנרדו, בנו של כדורגלן עבר ששיחק בקבוצות קטנות בסאו פאולו, התחיל לשחק כדורגל במחלקת הנוער של אוניאו סאו ז'ואאו, ממנה עבר לסנדרו אנדרה ובגיל 18 הגיע לגרמניה והצטרף לארמיניה בילפלד. לאחר חצי שנה חזר לברזיל והצטרף לפלמיירס. בשנת 2005 הצטרף לקבוצה הבוגרת של המועדון, בה רשם 24 הופעות בליגה בשלוש עונות, במהלכן הושאל לאמריקה-SP, פונטה פרטה, ז'ובנטודה וגוארני.
בקיץ 2009 חתם באנרגי קוטבוס מהבונדסליגה השנייה. בעונתו הראשונה סבל מפציעות חוזרות ולא הרבה לשחק, אך לאחר מכן ביסס את מעמדו בקבוצה, ובסך הכל ערך 63 הופעות ליגה בשלוש עונות במדי הקבוצה, בהן כבש שער אחד.
בתחילת עונת 2012/2013 חתם באינגולשטאדט 04, ובמדיה שיחק חמש עונות. בתום עונת 2014/2015 העפיל עם אינגולשטאדט לבונדסליגה לראשונה בתולדות המועדון. בעונת 2015/2016 ערך 29 הופעות בבונסדליגה וכבש שער אחד, ובעונת 2016/2017 ערך 30 הופעות וכבש שער אחד.
בינואר 2017 הודיעה אתלטיקו מיניירו כי תצטרף את רוג'ר ברנרדו לשורותיה עם סיום העונה בגרמניה. בקיץ 2017 חזר לברזיל והצטרף לקבוצה, במדיה ערך 12 הופעות ליגה. ב-9 במאי 2018 שוחרר מהמועדון.
ב-28 ביוני 2018 הגיע רוג'ר ברנרדו לישראל חתם בקבוצת הפועל תל אביב. ב-29 ביולי 2018 ערך את הופעת הבכורה שלו במועדון, כשפתח בהרכב בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה. בסך הכל ערך במדי הקבוצה 10 הופעות בכל המסגרות, אך לאחר המחזור הרביעי איבד את מקומו בהרכב, וב-14 באוקטובר 2018 שוחרר מהמועדון.
בינואר 2018 הצטרף לוילה נובה, אך כעבור חודש וחצי עבר לריו קלארו.
הערות שוליים

↑  רשמית: רוג'ר ברנרדו חתם בהפועל תל אביב, באתר ONE‏, 28 ביוני 2018
↑  רשמית: רוג'ר ברנרדו שוחרר מהפועל תל אביב, באתר ONE‏, 14 באוקטובר 2018
.
קרחון ראליצה

| --- | --- |
אין תמונה חופשית
 מידע כללי
 קואורדינטות:  64°07′10″S 62°29′20″W﻿ / ﻿64.11944444°S 62.48888889°W﻿ / -64.11944444; -62.48888889
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון ראליצה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון ראליצה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ראליצה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ראליצה
 
קרחון רליצה (באנגלית: Ralitsa Glacier; בבולגרית: ледник Ралица) הוא קרחון באי בראבנט בארכיפלג פאלמר, שבאנטארקטיקה.
אורכו של הקרחון 5.5 קילומטרים, ורוחבו 3.5 קילומטרים.
הקרחון ממוקם דרומית לקרחון אושאנה, דרומית מערבית ליסטר קרחון, צפונית מערבית לראשו של קרחון פארה, ומצפון לקרחון פאלילולה.
הקרחון מנקז את מורדותיו הצפוניים של הר רוקיטאנסקי שבהרי סטריבוג, וזורם לכיוון צפון - מערב ונשפך אל מפרץ גויו.
היסטוריה > גילוי ומיפוי הקרחון

הקרחון מופה על ידי סוקרים בריטיים בשנת 1980, ובשנית בשנת 2008.
היסטוריה > מקור השם

הקרחון נקרא על שם הכפרים ראליצה - אחד מהם בצפון מזרח בולגריה והשני בדרום בולגריה.
לקריאה נוספת

הגאזט האנטארקטי הבולגרי (בבולגרית)
ראשניתיאים

| ראשניתיאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: ראשניתיאים
משפחה:: ראשניתיים
שם מדעי
 Ateleopodiformes ‏בליקר, 1859

רֹאשָׁנִיתִיִּאים (שם מדעי: Ateleopodiformes) היא סדרת של דגים ממחלקת מקריני סנפיר, בתוכה משפחה אחת רֹאשָׁנִיתִיִּים (Ateleopodidae), בתוכה 12 מינים ב-4 סוגים.
דגי אלה נפוצים בעיקר באוקיינוס האטלנטי ובים הקריבי וכן בחופי האוקיינוס השקט המערבי. הם חיים במצולות הים ונצפים לעיתים נדירות.
חוטמני הג'לי יכולים להגיע לאורך של 2 מטר והם בעלי חוטם עשוי סחוס, מה שנתן להם את השם ג'לי. הזנב שלהם קטן מאוד ועשוי מסנפירים קשים של סנפיר השת התחתון שלהם, אך יש להם סנפיר גב עבה הנוטה למעלה מאחורי הגולגולת. העיניים שלהם גדולות וקולטות כל אור שחודר למעמקים.
מיון

סדרה רֹאשָׁנִיתִיִּאים (Ateleopodiformes)
משפחה רֹאשָׁנִיתִיִּים (Ateleopodidae)
סוג רֹאשָׁנִית (Ateleopus) - בו 4 מינים
סוג Guentherus - בו 2 מינים
סוג Ijimaia - בו 5 מינים
סוג ומין יחיד Parateleopus microstomus
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
| --- | --- |
בקרת זהויות :  NLI: 987007294943005171
רוג'ר בראון

| --- | --- |

בראון (מימין) מול דאג מו
 לידה:  22 במאי 1942 ברוקלין שבניו יורק, ארצות הברית
 פטירה:  4 במרץ 1997 (בגיל 54) אינדיאנפוליס שבאינדיאנה, ארצות הברית
 עמדה:  סמול פורוורד
 גובה:  1.96 מטר
 מכללה:  אוניברסיטת דייטון
 היכל התהילה:  נבחר כשחקן בשנת 2013
 קבוצות כשחקן
 1967–1974   1974   1974–1975   1975:  אינדיאנה פייסרס   ממפיס סאונדס   יוטה סטארס   אינדיאנה פייסרס
 הישגים כשחקן
 3 זכיות באליפות ה-ABA‏ (1970, 1972, 1973)   MVP של פלייאוף ה-ABA‏ (1970)   4 בחירות למשחק האולסטאר של ה-ABA‏ (1968, 1970, 1971, 1972)   חמישיית העונה הראשונה ב-ABA‏ (1971)   חמישיית העונה השנייה ב-ABA‏ (1968, 1970)   בחירה לקבוצת כל הזמנים של ה-ABA
רוג'ר ויליאם בראון (באנגלית: Roger William Brown;‏ 22 במאי 1942 – 4 במרץ 1997) היה כדורסלן אמריקאי, אשר שיחק בליגת ה-ABA בין השנים 1967–1975. לאורך הקריירה זכה ב-3 אליפויות ה-ABA, השתתף 4 פעמים במשחק האולסטאר, ורשם ממוצעים כוללים של 17.4 נקודות, 6.2 ריבאונדים ו-3.8 אסיסטים למשחק.
בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד. בשנת 2013 הוצג בהיכל התהילה של הכדורסל.
ביוגרפיה

בראון נולד ברובע ברוקלין שבעיר ניו יורק. לאחר לימודיו התיכוניים החל ללמוד באוניברסיטת דייטון, אך לא הורשה לשחק בקבוצת הכדורסל שלה בשל מעורבותו בסקנדל מכירת משחקים שנחשף ב-1960; בראון עצמו לא הואשם במכירת המשחקים, אך קשריו לאחראי על הסקנדל – שחקן העבר ג'ק מולינאס – הביאו להשעייתו מליגת המכללות והחרמתו על ידי ליגת ה-NBA.
בסיום לימודיו באוניברסיטת דייטון שיחק במספר ליגות חובבים בעיר דייטון, עד הקמת ליגת ה-ABA בשנת 1967, אז חתם בקבוצת אינדיאנה פייסרס. בראון היה השחקן הראשון שחתם בקבוצה בעת הקמתה, בגיל 25. ב-7 העונות הבאות שיחק בראון עבור הפייסרס, ובעונת 1974/1975, האחרונה שלו בקריירה, עבר מממפיס סאונדס ליוטה סטארס, ולקראת הפלייאוף חזר לאינדיאנה. בתקופתו בפייסרס שיתף פעולה עם חברי היכל התהילה לעתיד מל דניאלס, ג'ורג' מקגיניס וגאס ג'ונסון, וזכה עמם ב-3 אליפויות ABA. כמו כן נבחר בראון 3 פעמים לאחת מחמישיות העונה, והשתתף 4 פעמים במשחק האולסטאר.
בראון ממוקם במקום השישי בתולדות ה-ABA בדקות משחק (21,454), במקום השביעי במספר שלשות (312) ובמקום העשירי במספר נקודות (10,498) ואסיסטים (2,315) בעונה הסדירה. כמו כן מוביל בראון את כל השחקנים בתולדות פלייאוף ה-ABA במספר משחקים (110) ונקודות (2,060), ומדורג שני במספר דקות (4,030), במקום השלישי במספר אסיסטים (405) ושלשות (68), ובמקום הרביעי בריבאונדים (705).
בנובמבר 1985 הופרשה גופייתו עם המספר "35" לתקרת אולמה של אינדיאנה פייסרס, יחד עם חבריו לקבוצה דניאלס ומקגיניס.
לאחר פרישתו ממשחק יצג את המפלגה הרפובליקנית במועצת העיר אינדיאנפוליס. בשנת 1996 אובחן כסובל מסרטן המעי הגס, וכשנה לאחר מכן נפטר בראון, בגיל 54.
הערות שוליים

↑  סטטיסטיקות הקריירה של בראון, באתר basketball-reference.com
↑  תוצאות ההצבעה לקבוצת כל הזמנים של ה-ABA, באתר Remember the ABA
↑  פרופיל, באתר היכל התהילה
1 2  Brown Still in the Conversation for Greatest Pacers Player Ever, באתר הרשמי של הפייסרס, 9 בנובמבר 2016
↑  המובילים הסטטיסטיים של ליגות ה-NBA וה-ABA, באתר basketball-reference.com
↑  שחקנים שגופייתם הופרשה על ידי הפייסרס, באתר הרשמי, 2004
↑  מחזור נבחרי היכל התהילה 2013, באתר היכל התהילה, 15 בפברואר 2013
| --- | --- |
בקרת זהויות :  GND: 1218323655
קרחון רוב

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  82°38′00″S 165°00′00″E﻿ / ﻿82.6333°S 165°E﻿ / -82.6333; 165
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רוב
 
קרחון רוֹב (באנגלית: Robb Glacier) הוא קרחון בחוף שקלטון, בשטח חסות רוס, שבאנטארקטיקה.
אורכו של הקרחון 64 קילומטרים.
הקרחון זורם מפסגת קלארקסון לכיוון צפון, לאורך הצד המזרחי של רכסי סופטבד, בין הר כרייסט צ'רץ' והר לונגסטאף; הקרחון נשפך אל מדף הקרח רוס בסמוך לכף גולדי.
גובהו של הקרחון 271 מטרים מעל פני הים.
היסטוריה > גילוי ומיפוי הקרחון

משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1959–1960, גילתה את הקרחון עת שחצתה אותו בדרכה לקרחון לורי.
היסטוריה > מקור השם

משלחת הסקר קראה לקרחון על שמו של מורי רוב (Murray Robb), מפקד המשלחת.
לקריאה נוספת

• J.A. GRIGGS, J.L. BAMBER, , Journal of Glaciology, Vol. 57, No. 203, 2011
• S. Bannister, J. Yu, B. Leitner, B. L. N. Kennett, , Geophysical Journal International, Volume 155, Issue 3, December 2003, Pages 870–880, https://doi.org/10.1111/j.1365-246X.2003.02094.x
• Charles R. Bentley, John W. Glough, Kenneth C. Jezek and Sion Shabtaie, , Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017
ריצ'רד פול אוונס

| --- | --- |
אין תמונה חופשית
 לידה:  11 באוקטובר 1962 (בן 61) סולט לייק סיטי, ארצות הברית 
 מדינה:  ארצות הברית 
 מקום לימודים:  אוניברסיטת יוטה, Cottonwood High School 
 שפות היצירה:  אנגלית 
 richardpaulevans.com
 
ריצ'רד פול אוונס (באנגלית: Richard Paul Evans;‏ נולד ב-11 באוקטובר 1962) הוא סופר אמריקאי שספריו נכנסו לרשימת רבי-המכר של הניו יורק טיימס.
ריצ'רד פול אוונס נולד בגדל בסולט לייק סיטי. הוא סיים אוניברסיטת יוטה בשנת 1964 והחל לעבוד בתחום הפרסום. בזמן הפנוי הוא כתב סיפורי חג מולד לילדים. ריצ'רד פול אוונס לא הצליח למצוא סוכן שיוציא לאור את הספר ולכן הוציא לאור את הספר באופן עצמאי בשנת 1993. הספר זכה להצלחה מקומית.
בשנת 1994 הספרו The Christmas Box hit #2 נכלל ברשימת רבי-המכר של הניו יורק טיימס. הוא חתם על חוזה עם "סיימון אנד שוסטר" ששלמו לו 4.2 מיליון $ על הספרים העתידיים. בשנת 1995 יצאה לאור מחדש את ספרו הראשון הוא הגיע למקום הארשון ברשימת ניו יורק טיימס. באותה שנה על בסיס הספר צולם סרט בו השתתפו ריצ'רד תומאס ומורין או'הרה.
בשנת 1996 על בסיס ספרו Timepiece צולם סרט טלוויזיה ובהמשך צולמו סרטים נוספים. בשנת 2011 הוא פרסם ספר "הרפתקאותיו של מייקל ויי: האסיר מתא 25" שהיה הספר הראשון בסדרה של מייקל ויי. בסדרה זו נכתבו שבעה ספרים.
בשנת 2022, ספרו "יומנה של נואל" עובד לסרט של נטפליקס.
ריצ'רד אוונס כתב יותר מ-40 ספרים, שעיקר מבוססים על נושאי נוצרות וערכי המשפחה. הספרים זכו במספר פרסים.
קמרון מולן

| --- | --- |
אין תמונה חופשית
 לידה:  25 בנובמבר 1993 (בן 30) פריז, צרפת 
 מדינה:  צרפת 
 תקופת הפעילות:  מ-2007
 פרופיל ב-IMDb
 
קמרון מולן (בצרפתית: Cameron Moulène; נולד ב-25 בנובמבר 1993) הוא שחקן אמריקאי-יהודי, יליד צרפת.
ביוגרפיה

מולן נולד בפריז שבצרפת, אך היגר עם משפחתו ללוס אנג'לס, קליפורניה כשהיה בן שנתיים. אביו הוא צרפתי קתולי ואמו היא אמריקאית ממשפחה יהודית שמוצאה מרוסיה.
מולן למד במכון לי סטרסברג לתיאטרון ולקולנוע ובאקדמיה המלכותית לאמנות הדרמה בלונדון. הוא גם למד במשך תקופה בבית הספר לכלכלה של לונדון.
קריירה

מולן נבחר לגלם את אורלנדו במחזה "כטוב בעיניכם" בהפקה של בית ספר, ואז התעורר העניין שלו במשחק. הוא הופיע בתפקידים חוזרים בסדרות טלוויזיה בהן "לגדל את הופ", "סודות ההתבגרות" ו"המנקה".
בשנת 2014 נבחר מולן לגלם את וויל ארמסטרונג בסדרת הטלוויזיה קצרת הימים "Happyland". לאחר ביטול הסדרה, הוא לוהק לתפקיד בסדרת הטלוויזיה "מעמידות פנים", קומדיה נוספת של MTV.
הוא שילק בתפקיד הראשי של ג'וש בנט בסדרת הרשת "Foursome", ששודרה ביוטיוב רד מ-2016 עד 2018.
בשנת 2020, היה לו תפקיד חוזר במיני סדרה "המורה", לצד סיארה בראבו ואשלי צוקרמן. הסדרה שודרה בשירות ההזרמה הולו.
חיים אישיים

הוא דובר צרפתית, אנגלית וספרדית שוטפת, כמו גם מעט איטלקית ומלגשית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | On the Doll | ג'רון הצעיר |  |
| 2013 | Jackie | פרנק סטרלינג |  |
| 2018 | Haunting on Fraternity Row | גרנט |  |
| 2021 | גנבי כל העולם (אנ') | דייוויד |  |
| TBA | Notes | פיט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | הגומל (אנ') | צ'רלי מינץ | 2 פרקים |
| 2009 | סודות ההתבגרות | מארק | 2 פרקים |
| 2010–2012 | לגדל את הופ | ברט המתבגר | 13 פרקים |
| 2013 | לונגמייר (אנ') | טרוי תאיר | פרק: "Natural Order" |
| 2014 | Happyland | וויל ארמסטרונג | תפקיד ראשי; 8 פרקים |
| 2015 | מעמידות פנים | וייד | 4 פרקים |
| 2016–2017 | Betch | טרבור / אהרון | סדרת רשת; 3 פרקים |
| 2016–2018 | Foursome | ג'וש בנט | סדרת רשת; 36 פרקים |
| 2017 | Dropping the Soap | קני | סדרת רשת; 2 פרקים |
| 2018 | אהבה יומיומית | ג'ק קרדוזה | פרק: "Superstorm Sophie" |
| 2020 | המורה | קודי דייוויס | 3 פרקים |
הערות שוליים

1 2 3  Cameron Moulène - Biography, IMDb (באנגלית אמריקאית)
1 2 3  stlucas, Cameron Moulène, Ethnicity of Celebs | EthniCelebs.com, ‏2020-11-12 (באנגלית אמריקאית)
↑  "'Raising Hope: The Complete First Season': Where Mistakes are Funny; Lessons Learned, Even Funnier". Pop Matters. 4 באוקטובר 2011. {{cite web}}:  (עזרה)
↑  "Cameron Moulene - TV.com". TV.com. נבדק ב-7 בפברואר 2018. {{cite web}}:  (עזרה)
↑  Andreeva, Nellie (5 בספטמבר 2013). "MTV Comedy Pilot 'Happyland' Sets Cast". Deadline. נבדק ב-7 בפברואר 2018. {{cite web}}:  (עזרה)
↑  Andreeva, Nellie (8 בינואר 2015). "'Happyland' Cancelled By MTV After One Season". Deadline. נבדק ב-7 בפברואר 2018. {{cite web}}:  (עזרה)
↑  "Cameron Moulene Interview - alexisjoyvipaccess". alexisjoyvipaccess.com. נבדק ב-7 בפברואר 2018. {{cite web}}:  (עזרה)
↑  "Pop-Culturalist Chats with Cameron Moulène". Pop-Culturalist. 6 בדצמבר 2016. נבדק ב-7 בפברואר 2018. {{cite web}}:  (עזרה)
↑  "'Foursome' Becomes First YouTube Red Series To Get A Third Season (Trailer) - Tubefilter". Tubefilter. 18 באוקטובר 2017. נבדק ב-7 בפברואר 2018. {{cite web}}:  (עזרה)
↑  Petski, Denise (6 בספטמבר 2019). "'A Teacher': FX Limited Series Based On Hannah Fidell's Film Adds Eight To Cast". Deadline Hollywood. נבדק ב-28 במאי 2020. {{cite web}}:  (עזרה)
רוג'ר ביסמוט

| --- | --- |

 לידה:  4 בנובמבר 1926 לה גולט, תוניסיה 
 פטירה:  1 באוקטובר 2019 (בגיל 92) 
 שם לידה:  Joseph Roger Bismuth 
 מדינה:  תוניסיה הצרפתית, תוניסיה 
 תפקיד:  Member of the Chamber of Advisors (16 באוגוסט 2005–23 במרץ 2011) 
 השקפה דתית:  יהדות 
 מספר צאצאים:  6 
 
יוסף רוג'ר ביסמוט (בערבית: جوزيف روجيه بيسموت; 4 בנובמבר 1926 – 1 באוקטובר 2019) היה איש עסקים וסנאטור יהודי-תוניסאי. הוא נבחר לבית העליון החדש שהוקם, בית היועצים, ביולי 2005 והיה המחוקק היהודי הנבחר היחיד בעולם הערבי. כסנאטור יהודי ביסמוט היה גם חבר במועצה הבינלאומית של חברי פרלמנט יהודים.
תחילת דרכו

ביסמוט נולד בלה גולט (שכונה של נמל תוניס) ב-4 בנובמבר 1926. לפני שפיתח קריירה בפוליטיקה ביסמוט היה איש עסקים. ביסמוט החל את הקריירה העסקית שלו בתחום הבנייה ב-1940. הקים את קבוצת ביסמוט, חברת אחזקות שכללה עסקים העוסקים בהפצה, סחורה, ייצור כימיקלים, תעשייה וציוד חשמלי.
קריירה פוליטית

כסגן נשיא הקונפדרציה התוניסאית לתעשייה מסחר ומלאכת יד, ביסמוט נבחר לבית העליון ב-3 ביולי 2005, והפך אז לחבר הפרלמנט היהודי היחיד בעולם הערבי. עם בחירתו, הוא אמר ל-Associated Press: "אני מאוד נרגש וגאה שנבחרתי למוסד הפרלמנטרי הזה, זו המחשה לפתיחות ולסובלנות המאפיינות את תוניסיה". הוא הזכיר במיוחד כי קיבל ברכות מראשי הוועד היהודי-האמריקאי וכן מנשיא הקונגרס היהודי האירופי. במרץ 2012 ביסמוט גינה אנשים בתוניס שקראו לרצוח יהודים, ואמר לעיתונות שהוא "כבר לא אופטימי ואני יכול לראות חזון ברור, כרגע, של עתיד במדינה הזו".
חיים אישיים

ביסמוט היה נשוי פעמיים והיו לו שישה ילדים. שלושה ילדים (ז'קלין, מישל ופיליפ) היו מנישואיו הראשונים עם אשתו איווט, ואילו שלושה נוספים (סטיבן, ז'אן ופיטר) היו מנישואיו השניים לאאז, אזרחית דנית.
נפטר ב-1 באוקטובר 2019.
הערות שוליים

1 2  Décès de Roger Bismuth, homme d'affaires et ancien président du comité des juifs de Tunisie, Kapitalis, ‏2019-10-01 (ב־)
1 2  Roger Bismuth, à coeur ouvert, Leaders (בצרפתית)
↑  GROUPE BISMUTH, www.groupebismuth.com
↑  Roger Bismuth : « Oui, il y a une exception tunisienne » – Jeune Afrique, JeuneAfrique.com (ב־)
↑  Tunisie. Roger Bismuth porte plainte contre les éléments ayant appelé au meurtre des juifs, Kapitalis, le portail d'informations sur la Tunisie et le Maghreb Arabe (ב־)
ערך זה הוא קצרמרבנושא תוניסיה ובנושא פוליטיקאים. אתם מוזמנים לתרום לוויקיפדיה ו.
רוג'ר בייקון

| --- | --- |

רוג'ר בייקון מחזיק בספֵירה הארמילרית; פסל שיצר הנרי הופ-פינקר ב-1860, מוצג במוזיאון הטבע  של אוניברסיטת אוקספורד, בריטניה
 לידה:  1220? אילצ'סטר (אנ'), ממלכת אנגליה 
 פטירה:  1292? (בגיל 72 בערך) אוקספורד, ממלכת אנגליה 
 שם לידה:  Roger Bacon 
 מקום קבורה:  Church of Ss Edmund and Frideswide (Greyfriars Church) 
 השקפה דתית:  נצרות קתולית 
 מקום לימודים:  אוניברסיטת אוקספורד 
 מוסדות:  אוניברסיטת אוקספורד  סורבון 
 זרם:  סכולסטיקה 
 תחומי עניין:  תאולוגיה, פילוסופיית הטבע 
 עיסוק:  פילוסוף, אלכימאי, מתרגם, ממציא, מתמטיקאי, אסטרולוג, מוזיקולוג, תאורטיקן מוזיקה, פיזיקאי, תאולוג, סופר 
 מדינה:  ממלכת אנגליה ממלכת אנגליה
 יצירות ידועות:  Opus Majus, Opus Tertium, Opus Minus, Summa Grammatica 
 
רוג'ר בייקון (בלטינית: Rogerus Baconus, כונה Doctor Mirabilis, "מורה מופלא";  באנגלית מודרנית: Roger Bacon;‏1214 לערך – 1294 לערך), היה נזיר פרנציסקני, מלומד סכולסטי ופילוסוף אנגלי. בייקון, שהושפע מאבן אל-היית'ם, היה מהראשונים לערוך ניסויים ולבחון את תוצאותיהם בצורה אמפירית, גם כשתוצאותיהם סתרו את תחזיותיו של אריסטו. לפיכך הוא נחשב לאחד מחלוצי השיטה המדעית המודרנית.
שנותיו הראשונות

בייקון נולד ליד אילצ'סטר בסאמרסט למשפחה אנגלו-נורמנית אמידה. בתקופת מלכותו הסוערת של הנרי השלישי, רכושם נלקח מהם וכמה מחברי המשפחה הוגלו.
רוג'ר בייקון למד באוניברסיטת אוקספורד, הרצה על אריסטו ומאוחר יותר נהיה לנזיר פרנציסקני ופרופסור באוקספורד. הוא כנראה נעשה לנזיר ב-1233, ואז עבר לצרפת על מנת ללמוד באוניברסיטה של פריז, אז מרכז החיים האינטלקטואליים באירופה. שני מסדרי הנזירים הגדולים, הפרנציסקנים והדומיניקנים, עדיין לא היו מיוסדים שם, ורק עתה החלו לקחת חלק חשוב בדיון התאולוגי. אלכסנדר מהלס הנהיג את הפרנציסקנים, ואילו בראש הדומיניקנים עמדו אלברטוס מגנוס ותומאס אקווינס. היכולות של בייקון הוכרו תוך זמן קצר, והוא נהנה מחברתם של אנשים חשובים כאדם דה מריסקו ורוברט גרוסטסט, בישוף לינקולן. בנוסף להוראה ולמחקר באוניברסיטה, הוא גם ערך ותיאר ניסויים שונים.
חיים ויצירה

ההכשרה המדעית שבייקון רכש, בעיקר מספרי הדרכה ערבים, גרמה לו להבין את החסרונות בשיח האקדמי הקיים. אריסטו היה ידוע רק דרך תרגומים גרועים ללטינית (שליטה ביוונית הייתה נדירה במערב עד הרנסאנס), וכך גם המקרא. מדע הפיזיקה לא נלמד ונחקר על ידי ניסויים בדרך האריסטוטלית, אלא על ידי ויכוחים תוך התבססות על המסורת הסכולסטית. בייקון נטש את הפלפול הסכולסטי, ופנה ללמוד שפות ולערוך ניסויים. המורה היחיד שהעריך היה המתמטיקאי פייר איש מריקור. הניגוד בין חוסר ההכרה בו לבין הפרסום לו זכו הדוקטורים מהאוניברסיטה הרגיזה מאוד את בייקון. בספריו יצא בתקיפות כנגד אלכסנדר האלנסיס ואלברטוס מגנוס, מראשי הפרנציסקנים, שלמדו לטענתו את אריסטו רק מיד שנייה.
בייקון פגש את הקרדינל גי דה פולקואה, שהתעניין ברעיונות שלו וביקש ממנו לפרסם חיבור מקיף. בייקון, שהוגבל על ידי החוק הפרנציסקני האוסר לפרסם חיבורים מחוץ למסדר ללא אישור מיוחד, התמהמה בתחילה. קרדינל זה הפך לאפיפיור קלמנט הרביעי, והוא זירז את בייקון להתעלם מהאיסור ולכתוב את הספר בחשאי. בייקון עשה זאת ושלח את החיבור, ה"אופוס מאיוס", לאפיפיור ב-1267. לאחר מכן הוא שלח לו את ה"אופוס מינוס", סיכום של הרעיונות העיקריים מהחיבור הראשון. ב-1268, הוא שלח את חיבורו השלישי, ה"אופוס טרטיום", לאפיפיור, שמת באותה שנה. בייקון כבר לא היה מקורב לרשויות, ונאסר למעשה בידי המסדר הפרנציסקני בפעם השנייה ב-1278, מכיוון שניסוייו בתחום האלכימיה הערבית גרמו לכך שיואשם בכישוף. הוא נותר במאסר לעשר שנים, עד שהתערבותו של אציל אנגלי הביאה לשחרורו.
בכתביו, בייקון קורא לרפורמה בלימודים התאולוגיים. יש לשים פחות דגש על חילוקים פילוסופיים מינוריים כמו בסכולסטיקה, והברית החדשה עצמה צריכה להיות בלב הדיון. על התאולוגים ללמוד את השפות שבהן נכתבה במקור ,יוונית ועברית. הוא עצמו היה בקיא בכמה שפות, והצטער על הטעויות שנפלו בכתבי הקודש ובכתביהם של הפילוסופים היווניים בשל תרגומים ופירושים מוטעים. מעבר לכך, הוא טען כי תאולוגים צריכים ללמוד את כל המדעים באופן מפורט, וכי יש להוסיף אותם למערכת הלימודים האוניברסיטאית הרגילה.
הוא דחה את ההליכה העיוורת אחר הסמכויות העתיקות, גם בתאולוגיה וגם במדע. ספרו אופוס מאיוס (Opus majus) עוסק במתמטיקה ובאופטיקה, באלכימיה ובייצור אבק שרפה, מיקום וגודל גרמי השמים, והוא חוזה המצאות מאוחרות כמו המיקרוסקופ, הטלסקופ, משקפיים, מכונות מעופפות וספינות קיטור.
בייקון למד גם אסטרולוגיה והאמין כי לגרמי השמים יש השפעה על גורלם של בני האדם. הוא גם כתב ביקורת על הלוח היוליאני שאז עדיין היה בשימוש. הוא גילה לראשונה את קשת הצבעים בתוך כוס מים, מאות שנים לפני שאייזק ניוטון גילה כי ניתן לפזר ולאחד מחדש אור לבן על ידי עדשה.
הוא הכיר היטב את התובנות הפילוסופיות והמדעיות של העולם הערבי, שבאותו זמן היה התרבות המתקדמת ביותר. הוא היה תומך נלהב של השיטה הניסויית לרכישת מידע על העולם. הוא התכוון לפרסם אנציקלופדיה מפורטת, אך רק חלקים שלה הופיעו.
ראו גם

פרנסיס בייקון
לקריאה נוספת

מוריי ברומברג, ד"ר ג'יי גרין, ד"ר בראתר ק. ג'יימס, רוברט ליפטון, מאה אנשי מדע, תל אביב: הוצאת הדר, 1967, עמ' 49–53
ראשקטרס ביי

| --- | --- |

מפרצון ראשקטרס ביי
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  0.2 קמ"ר
 אוכלוסייה:  ‏
  ‑ בפרוור:  2,335 (10 באוגוסט 2021)
 קואורדינטות:  33°52′30″S 151°13′48″E﻿ / ﻿33.875°S 151.23°E﻿ / -33.875; 151.23
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןראשקטרס ביי(למפת אוסטרליה רגילה) בריזבן קנברה מלבורן הובארט אדלייד פרת' דרוויןראשקטרס ביי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ראשקטרס ביי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ראשקטרס ביי  he tabBackground:;tabBorder:#aaa;defaultTab:0;
ראשקטרס ביי (באנגלית: Rushcutters Bay) הוא פרוור בסידני. ראשקטרס ביי מנוהל על ידי עיריית סידני (The City of Sydney).
גאוגרפיה

ראשקטרס ביי ממוקם לחופו של מפרץ ראשקטרס, שלוחה של מפרץ ג'קסון. הוא מהפרוורים הקטנים בסידני, בגודל הדומה לרוקס, וגובל בפדינגטון בדרום, אליזבת' ביי במערב ואדג'קליף במזרח. רוב שטחו הוא פארק ציבורי - ראשקטרס ביי פארק, המשקיף על המפרץ.
ראשקטרס ביי סמוך לקו הרכבת סיטירייל, בין התחנות קינגז קרוס ואדג'קליף. קו גבולו הדרומי הוא הדרך המהירה ניו סאות' הד, החוצה את סידני וממשיכה מזרחה לכיוון וטסונס ביי.
היסטוריה

ראשקטרס ביי נקרא על שם ביצה עטורת שיחים קוצניים וסבוכים שהקיפה את המפרצון בתקופת ההתיישבות האירופאית הראשונה. המפרצון נקרא ראשקטרס מהצורך לחתוך ולגזום בסבך על מנת להגיע אליו. במאה ה-19 הביצה יובשה, השיחים נעקרו והאזור הוכשר למטרות שעשועים.
הוקם בפרוור גן ציבורי גדול, ובסמוך לו אצטדיון סידני, ששימש למשחקים ואף קרבות אגרוף, והושיב כ-10,000 צופים. אצטדיון זה נהרס ב-1973 כדי לפנות מקום לקו סיטירייל לכיוון הפרוורים המזרחיים, וכיום נותר במקום בו עמד רק אנדרטה ולוח.
הפרוור כולל בעיקר בתי מגורים ישנים, ואינו מאופיין במוסדות תרבות פרט לפארק ולמעגן הסירות במפרץ.
קבוצת אלדר

| --- | --- |

 נתונים כלליים
 סוג:  חברה פרטית
 מייסדים:  עמיר שאלתיאל
 תקופת הפעילות:  1999–הווה (כ־25 שנים)
 חברות בנות:  אלדר שיווק נדל"ן,  אלדר השקעות,  אלדר משכנתאות  מטרופוליס
 משרד ראשי:  דרך ששת הימים 30, בני ברק
 שליטה בחברה:  עמיר שאלתיאל
 בעלות:  עמיר שאלתיאל וחברת לאומי פרטנרס
 ענפי תעשייה:  נדל"ן ומימון
  
 eldargroup.com
 
קבוצת אלדר היא קבוצת חברות, העוסקת בנדל"ן, בשיווק וייזום, בהתחדשות עירונית למגורים, בדיור להשכרה ארוכת טווח ובייעוץ למשכנתאות. הקבוצה הוקמה בשנת 1999 על ידי עמיר שאלתיאל ונמצאת בשליטתו.
הקבוצה יוזמת ומנהלת פרויקטי נדל"ן בישראל (מ-1999) ובאירופה (מ-2016) בהיקף של למעלה ממיליארד ש"ח. באוגוסט 2021 בנק לאומי נכנס לשותפות בחברה, באמצעות חברת הבת שלו, לאומי פרטנרס. חברות הבנות העיקריות בקבוצה הן אלדר שיווק נדל"ן, אלדר השקעות, אלדר משכנתאות ומטרופוליס, העוסקת בפינוי בינוי והתחדשות עירונית.
שוויה של קבוצת אלדר הוערך ב־2023 בכ-367 מיליון ש"ח.